als_Latn dik_Latn sna_Latn
Shpërthejnë rreth 2,000 raketa e mina në Bullgari
Në shpërthimin që ndodhi në depon e fabrikës ushtarake “VMZ” ne fshatin Ignatovo, në jug të Bullgarisë, janë shkatërruar rreth 2,000 raketa dhe mina, deklaroi ministri i Ekonomisë, Bozhidar Llukarski.
Ministri bullgar tha se nuk ka pasur viktima dhe se po punohet në konstatimin e shkaqeve të shpërthimit.
Autoritetet bullgare pas shpërthimit evakuan banorët e këtij fshati pasi zjarri pas shpërthimit filloi të shpërndahet edhe nëpër drunj përreth.
Mediumet bullgare njoftuan se në vendin ku ka ndodhur shpërthimi ka mbetur një krater i madh, ndërsa depoja është shkatërruar pothuaj tërësisht.
“VMZ” është kompania më e madhe ushtarake në Bullgari, kurse reparti i saj në Ignatovo prodhonte projektile të llojeve të ndryshme.
Në vitin 2012 në këtë repart pati ndodhur edhe një shpërthim tjetër, me ç’rast qenë plagosur tre punëtorë.
als_Latn als_Latn als_Latn als_Latn als_Latn als_Latn als_Latn